মহানগরের মহাপুজোয় টালা প্রত্যয়

কলকাতা: বছর ঘুরে আবার এসেছে ‘মা’। শহর থেকে শহরতলিতে উপচে পড়ছে দর্শনার্থীদের ভিড়। শর্তবর্ষ উদযাপন করছে টালা পার্ক প্রত্যয় (North Kolkata Tala Prattoy)। শনিবারই এই পুজো প্যান্ডেলের উদ্বোধন করেছেন মুখ্যমন্ত্রী মমতা বন্দ্যোপাধ্যায়। প্রত্যেক বছরই অভিনব থিমে দর্শকদের জন্য চমক নিয়ে হাজির হয় এই পুজো কমিটি। এবারও তাদের থিম ভাবনায় রয়েছে অভিনবত্ব। ভাবনা ‘বীজ অঙ্গন’ নিয়ে হাজির হচ্ছে এবার টালা প্রত্যয়।

টালা প্রত্যয় অত্যন্ত বড় দুর্গাপুজো (Durga Puja 2025) কলকাতার বুকে। চলতি বছরে শতবর্ষে পদার্পণ করল কলকাতার জনপ্রিয় পুজো ‘টালা প্রত্যয়’। এবার তারা অভিনব থিম নিয়ে হাজির হয়েছেন তাদের শতবর্ষ পূর্তিতে। ভাবনা ‘বীজ অঙ্গন’ নিয়ে হাজির হচ্ছে এবার টালা প্রত্যয়। ভবতোষ সুতার তার ভাবনা দিয়ে ফুটিয়ে তুলেছে এবারের পুজো। তাদের এবারের পুজোর বাজেট ১ কোটি। ২৫ তারিখ এই পুজোর উদ্বোধন হবে।

এ বারও থিমের সঙ্গে সামঞ্জস্য বজায় রেখে মা দুর্গার মূর্তিতে বদল আনা হয়েছে। কৃষকবেশী দুর্গা কোলের সন্তানকে সঙ্গে নিয়েই কাজ করেন। গণেশরূপী সন্তানও তাঁর কোলে চেপে মাঠে যায়। তাই মা দুর্গা এখানে ত্রিশূল হাতে নয়, রয়েছেন লাঙল হাতে নিয়ে। এখানে মা দুর্গার হাতে ত্রিশূল নয়, রয়েছে লাঙল। মা দুর্গা এখানে অসুর বধ করছেন না। বরং এখানে মায়ের পায়ের তলায় স্থান পেয়েছে দিশাহীন ‘কৃষি চুক্তি’। থিমের অন্তর্নিহিত অর্থ ব্যাখ্যা করতে গিয়ে উদ্যোক্তারা বলেন, ‘বীজ হল বাস্তুতন্ত্রের ক্ষুদ্র একক। মানুষের জীবনে সেই একক কিংবা শক্তির নাম চেতনা।’

আরও পড়ুন: মহানগরের মহাপুজোয় মুদিয়ালি ক্লাব

চাষীর রূপে মা দুর্গা পা দিয়ে মাড়িয়ে দিচ্ছেন বিষ ইউরিয়ার বস্তা। যা চাষের জমিতে ক্ষতি করে। সেই বস্তা থেকেই বেরিয়ে আসছে কৃষি বিলের খসড়া। আর সেটিই হল এবারের টালা প্রত্যয় মণ্ডপের অসুর।টালা প্রত্যয়ের মণ্ডপে রয়েছে গ্রামীণ ছোঁয়া। গ্রাম্য এলাকায় খড়ের ছাউনি দেওয়া ঘর, ধানের ছরার মতো বিভিন্ন জিনিস রয়েছে। সেই সঙ্গে মণ্ডপে বিভিন্ন ধরনের শস্যের পাশাপাশি কৃষকদের অস্তিত্ব তুলে ধরার জন্য তাঁদের ব্যবহারের বিভিন্ন সরঞ্জাম রয়েছে।

সমাজে কৃষকদের যে সঠিক সম্মান দেওয়া হয় না, সেই বার্তাই মূলত গোটা মণ্ডপজুড়ে ফুটে উঠেছে। যে বীজের মধ্যে সুপ্ত রয়েছে সভ্যতার স্মৃতি, সেটিই টালা প্রত্যয়ের প্যাণ্ডেলে দেখানো হয়েছে। এটাও দেখানো হয়েছে, বীজ আজ বিপন্ন। উদ্যোক্তারা বলছেন, এই থিমের মাধ্যমে বোঝানো হবে কৃষি প্রকৃতির আশীর্বাদ। কিন্তু সেই কৃষি ব্যবস্থাকেই কুক্ষিগত করা রাখা হচ্ছে সার, কীটনাশক ও বীজের কাটাছেঁড়ার মধ্যে।

দেখুন ভিডিও